Professori Gregori Aminoff. 
**Gregori Aminoff** (8. tammikuuta 1883 Tukholma – 11. tammikuuta 1947 Tukholma) oli ruotsalainen mineralogi, professori, kuvataiteilija ja Ruotsin kuninkaallisen tiedeakatemian jäsen.

Perhe
-----

Aminoff oli Tönnes Aminoffin ja Matilda Josefina Lindströmin poika. Hän avioitui filosofian kandidaatti Ingrid Setterlundin kanssa vuonna 1908. Pariskunta sai neljä tytärtä. Britan, Ewan, Malinin ja Ullan. Aminoff erosi Ingridistä Aminoffista vuonna 1930. Aminoff solmi toisen avioliiton filosofian kandidaatti Nanny Birgit Emilia Boomén kanssa Lontoossa vuonna 1930. Boomén oli yliopettaja Carl Johan Setterlundin ja Signe Vilhelmina Aurora Lindbergin tytär.

Ura
---

Aminoff kiinnostui lapsena mineralogiasta. Ruotsin luonnonhistoriallisen museon mineralogian professori ja kuuluisa tutkimusmatkailija Adolf Erik Nordenskiöld päästi Aminoffin tutkimaan museon mineraalikokoelmaa.

Aminoff valmistui filosofian kandidaatiksi Uppsalan yliopistosta 22-vuotiaana vuonna 1905. Hän oli jo kirjoittanut kaksi akateemista artikkelia mineralogiasta.

Aminoff vaihtoi uraa ja ryhtyi kuvataiteilijaksi. Aminoff menestyi kuvataiteilijana ja hän asui Pariisissa, Lontoossa ja Roomassa. Hän opiskeli samaan aikaan ranskalaisen taidemaalarin Henri Matissen kanssa. Vuonna 1914 alkanut ensimmäinen maailmansota päätti Aminoffin uran lupaavana taiteilijana.

Hän palasi takaisin mineralogian opintojen pariin. Aminoff valmistui filosofian lisensiaatiksi vuonna 1916 ja filosofian tohtoriksi Tukholman yliopistosta vuonna 1918. Hän sai dosentin arvon mineralogian ja kristallografian parissa vuonna 1918. Samana vuonna hän esitteli röntgensädekristallografian ruotsalaisille.

Hänet nimitettiin Ruotsin luonnonhistoriallisen museon professoriksi ja intendentiksi mineralogian osastolle vuonna 1923.

Hän kehitti elektronisäteilyn käyttöä mineraaliaen kiderakenteen tutkimisessa. Hänen mukaansa nimettiin *aminoffiitiksi* hänen Långbanin kaivoksesta Värmlannista löytämänsä mineraali.

Aminoff valittiin Ruotsin kuninkaallisen tiedeakatemian jäseksi vuonna 1933. 

Aminoff menehtyi vuonna 1947.

Gregori Aminoff Prize
---------------------

Hänen leskensä Birgit Broomé-Aminoff määräsi testamentissaan vuonna 1950 perustettavaksi professori Aminoffin nimeä kantavan rahaston. Rahaston hallinnoijaksi määrättiin Ruotsin kuninkaallinen tiedeakatemia. Gregori Aminoff Prize jaettiin ensimmäisen kerran vuonna 1979. Palkinto annetaan ansioituneille kristallografian tutkijoille. Palkinnonsaajia voi olla enimmillään vain kolme kerrallaan. Ruotsin kuninkaallinen tiedeakatemia järjestää palkintogaalan vuosittain.

Katso myös
----------

* Aminoff-suku

Lähteet
-------

1. 1 2 3 4 5 6 7 8 9 10 11 12 13 14 15 16 17 18 19 20  Gregori Aminoff *Kungl. Vetenskapsakademien*. Viitattu 26.12.2023. (englanniksi)
2. 1 2 3 4 5 6 7  Aminoff nr 456 - Adelsvapen-Wiki *www.adelsvapen.com*. Viitattu 26.12.2023.
3. ↑  Aminoff nr 456 - Adelsvapen-Wiki *www.adelsvapen.com*. Viitattu 26.12.2023.
4. 1 2 3  1345-1346 (Nordisk familjebok / Uggleupplagan. 38. Supplement. Riksdagens bibliotek - Öyen. Tillägg) *runeberg.org*.  1926. Viitattu 26.12.2023. (ruotsiksi)
5. ↑  Otavan Iso tietosanakirja, Otava 1967, osa 1 p. 432
6. ↑  This year’s crystallography prize awarded to a world-leading protein researcher *News Powered by Cision*.  15.9.2017. Viitattu 26.12.2023. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Ruotsi

 |
|  |
| Taiteenala | 
* KulturNav

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |